

 **ΕΛΛΗΝΙΚΗ ΔΗΜΟΚΡΑΤΙΑ**

 **ΔΗΜΟΣ ΘΗΒΑΙΩΝ**

 Κέντρο Κοινότητας

 Παράρτημα Κέντρου Ένταξης Μεταναστών

 Παράρτημα Ρομά

Ταχ. Δ/νση: Τέρμα Μακαρίου, Θήβα

Ταχ.Κώδικας: 32 200

Τηλ: 2262028570, 28591, 28577

Εmail: kentrokoinothtas@thiva.gr

Site: https://kkoinotitasthivas.blogspot.gr/

Θήβα, 28/08/2025

ΔΕΛΤΙΟ ΤΥΠΟΥ

 **8 χρόνια λειτουργίας της ενταγμένης στο Πρόγραμμα «Στερεά Ελλάδα 2021-2027» πράξης με τίτλο: «Κέντρο Κοινότητας Δήμου Θηβαίων», με Κωδικό ΟΠΣ:6002472.**

Το Κέντρο Κοινότητας Δήμου Θηβαίων με λειτουργία Παραρτήματος Κέντρου Ένταξης Μεταναστών και Παραρτήματος ΡΟΜΑ, έκλεισε 8 χρόνια λειτουργίας με ημερομηνία έναρξης 01/08/2017.

Πρόκειται για δομές που σχεδιάστηκαν από το Υπουργείο Εργασίας, Κοινωνικής Ασφάλισης και Κοινωνικής Αλληλεγγύης, και ιδρύθηκαν σε Δήμους και αρχικά χρηματοδοτούνται από το Ευρωπαϊκό Κοινωνικό Ταμείο στο πλαίσιο των Περιφερειακών Επιχειρησιακών Προγραμμάτων του ΕΣΠΑ 2014-2020 και συνεχίζουν την λειτουργία τους στην νέα προγραμματική περίοδο ΕΣΠΑ 2021-2027.

Το Κέντρο Κοινότητας στελεχώνεται από Κοινωνικό Λειτουργό και Ψυχολόγο και παρέχει υπηρεσίες κοινωνικής και ψυχολογικής στήριξης, εργασιακής συμβουλευτικής με ιδιαίτερη έμφαση στην υποδοχή, καταγραφή και παραπομπή ωφελούμενων ατόμων στις αρμόδιες υπηρεσίες, σε τοπικό, περιφερειακό και εθνικό επίπεδο. Συνεργεί με την Κοινωνική Υπηρεσία του Δήμου Θηβαίων, διοργανώνει και υλοποιεί δράσεις ενημέρωσης και ευαισθητοποίησης στην τοπική κοινωνία.

Επιπλέον, παρέχει πληροφορίες για υπηρεσίες κοινωνικής προστασίας και δέχεται το σύνολο των δικαιολογητικών που απαιτούνται για να υποβάλλονται αιτήσεις για τα εξής επιδόματα: Ελάχιστο Εγγυημένο Εισόδημα, Επιδόματα Κοινωνικής Αλληλεγγύης Ανασφαλίστων Υπερηλίκων, Επίδομα Στέγασης, Αναπηρικά - Προνοιακά Επιδόματα και Επίδομα Γέννησης .

Στο Κέντρο Κοινότητας του Δήμου, λειτουργεί Παράρτημα Κέντρου Ένταξης Μεταναστών το οποίο στελεχώνεται από Κοινωνικό Λειτουργό, Ψυχολόγo μέσω των οποίων προσφέρονται εξειδικευμένες υπηρεσίες οι οποίες έχουν σχέση με τα ιδιαίτερα προβλήματα που αντιμετωπίζουν με στόχο την αναβάθμιση του βιοτικού τους επιπέδου. Για τις λοιπές δράσεις που υλοποιούνται στο πλαίσιο λειτουργίας του Παραρτήματος Κέντρου Ένταξης Μεταναστών έχουν προσληφθεί από 01/08/2019 με σύμβαση έργου 1 ΠΕ Φιλόλογος. Έχουν δημιουργηθεί 2 (δύο) τμήματαμεταναστών/δικαιούχων διεθνούς προστασίας για την εκμάθηση της Ελληνικής Γλώσσας και στοιχείων ελληνικής ιστορίας και ελληνικού πολιτισμού που πραγματοποιούνται απογευματινές ώρες στον χώρο του Συνεδριακού Κέντρου Θήβας. Επίσης, μέσω της ΕΕΤΑΑ ΑΕ συνεχίζεται η δράση "Προώθηση των υπηρεσιών διαπολιτισμικής μεσολάβησης στο Κέντρο Κοινότητας και στο Παράρτημα Κέντρου Ένταξης Μεταναστών" στον Δήμο Θηβαίων.

 Από τον Ιούλιο του 2024 ξεκίνησε και η λειτουργία Παραρτήματος για παροχή υπηρεσιών που αφορούν υπηρεσίες στήριξης, ενδυνάμωσης, και κοινωνικής ένταξης σε πληθυσμό ΡΟΜΑ και στελεχώνεται από Κοινωνιολόγο, Παιδαγωγό, Νοσηλευτή, Διοικητικό και Διαπολιτισμικό Διαμεσολαβητή. Μέσα από δράσεις εκπαίδευσης, συμβουλευτικής και κοινωνικής υποστήριξης το Παράρτημα Ρομά προσφέρει υπηρεσίες σε παιδιά νέους και οικογένειες δίνοντας έμφαση στην πρόσβαση στην εκπαίδευση την υγεία και την απασχόληση.

 Στα 8 χρόνια λειτουργίας, το Κέντρο Κοινότητας έχει δεχθεί 20.887 επισκέψεις ωφελούμενων πολιτών που ανήκουν σε όλες τις ομάδες του πληθυσμού, όπως: άνεργοι, εργαζόμενοι, ΑμεΑ, άτομα όλων των μορφωτικών βαθμίδων, ΡΟΜΑ, μετανάστες, πρόσφυγες.

Το Κέντρο Κοινότητας με Παράρτημα Κέντρου Ένταξης Μεταναστών και Παράρτημα ΡΟΜΑ Δήμου Θηβαίων εδρεύει στο κτίριο της Περιφερειακής Ενότητας Βοιωτίας (πρώην Νομαρχιακή Αυτοδιοίκηση Βοιωτίας) τέρμα οδού Μακαρίου και λειτουργεί καθημερινά Δευτέρα -Παρασκευή τις ώρες από 8.00 έως 16.00.

**Όλες οι υπηρεσίες του Κέντρου Κοινότητας παρέχονται ΔΩΡΕΑΝ και τηρείται το Απόρρητο των προσωπικών δεδομένων.**

**Τρόποι Επικοινωνίας:**

* **τηλέφωνα:** 22620-28570, 22620-28591,22620-28577
* **email:kentrokoinotitas@thiva.gr/kem@thiva.gr/kp.roma@thiva.gr**
* **blog:** [**www.kkoinotitasthivas.blogspot.gr**](http://www.kkoinotitasthivas.blogspot.gr/)